Mám bolesti lavej ruky
Užívam tramal ale mám zrejme v ruke zápal môžem si dať brufen?
Dobrý deň,
ďakujeme za Vašu otázku.
Medzi liekmi Tramal a Brufen nebolo pozorované vzájomné ovplyvnenie účinku. Ich súčasná kombinácia je možná. Odporúčam Vám však systémovo pôsobiaci liek (Brufen) nahradiť lokálnymi liekmi vo forme gélu, alebo krému. Pri veľmi silných bolestiach nie je vhodné bez porady s lekárom súbežné užívanie liekov dlhšie ako 3 dni.
Prajem skorú úľavu od ťažkostí.
S pozdravom
PharmDr. Veronika Kiabová